Ara l-infografika sħiħa Fit-18 ta' Diċembru, il-Kunsill laħaq qbil dwar approċċ ġenerali (pożizzjoni ta' negozjar) b'rabta ma' regolament li jistabbilixxi s-sistema għall-governanza tal-Unjoni tal-Enerġija li tintegra l-ippjanar tal-klima u l-enerġija f'qafas wieħed. Ir-regolament, li jifforma parti mill-pakkett dwar l-enerġija nadifa, jistabbilixxi mekkaniżmu ta' kooperazzjoni u kontroll li jissorvelja l- implimentazzjoni tal-objettivi u l-miri tal-politika tal-UE għall-klima u l-enerġija għall-2030 , b'mod partikolari dawk dwar l-enerġija rinnovabbli, l-effiċjenza fl-użu tal-enerġija, l-interkonnessjonijiet u l-emissjonijiet ta' gassijiet b'effett ta' serra. Fuq kollox, ir-regoli l-ġodda ser jiżguraw il-koerenza u l-istabbiltà fit-tul tal-politika fl-ambitu tas-settur tal-klima u tal-enerġija, jipprovdu ċertezza lill-investituri u jsaħħu l-koordinazzjoni bejn l-istati membri. "Id-dibattitu fil-Kunsill wera d-determinazzjoni tal-istati membri kollha li joħolqu Unjoni tal-Enerġija reżiljenti. Il-ftehim tal-lum huwa l-pedament tagħha, li jipprovdi regoli robusti u huwa qafas effettiv għall-implimentazzjoni b'validità għall-futur. L-objettivi dwar l-enerġija u l-klima huma żewġ uċuħ tal-istess munita u huwa kruċjali li jitqiesu flimkien, biex ikun żgurat li l-politiki tagħna jkunu koerenti." Kadri Simson, Ministru għall-Affarijiet Ekonomiċi u l-Infrastruttura tar-Repubblika tal-Estonja Wara diskussjonijiet fil-fond dwar il-proposta tal-Kummissjoni, il-Kunsill inkluda l- li ġejjin fil-pożizzjoni tiegħu: Pjanijiet nazzjonali dwar l-enerġija u l-klima L-istati membri ser jippreżentaw il- pjanijiet nazzjonali integrati tagħhom dwar l-enerġija u l-klima , li jinkludu l-objettivi, il-politiki u l-miżuri tagħhom f'kull wieħed mill-ħames oqsma tal-Unjoni tal-Enerġija, inkluż il-miri għat-tnaqqis tal-emissjonijiet tal-gassijiet b'effett ta' serra. Dawn il-pjanijiet ikopru l-perijodu 2021-2030 u jiġu mġedda kull 10 snin. Monitoraġġ tal-kisba tal-miri dwar l-enerġija rinnovabbli Ġew adottati tliet punti ta' riferiment għat- trajettorja indikattiva tal-enerġija rinnovabbli għall-istati membri biex ikun żgurat li l-UE tikseb il-mira tagħha dwar l-enerġija rinnovabbli ta' 27% sal-2030. Dawn it-tliet stadji importanti huma 24% fl-2023, 40% fl-2025 u 60% fl-2027 applikabbli kemm fil-livell tal-UE kif ukoll dak tal-istati membri. Dawn il-valuri huma kkalkulati abbażi tal-mira għall-enerġija rinnovabbli ta' 20% stabbilita għall-2020 bħala l-punt tat-tluq ("0%") u l-mira ta' 27% għall-2030 bħala l-punt tat-tmiem ("100%"). Dan ser jiżgura li l-pajjiżi kollha tal-UE jagħtu kontribut kostanti u inkrementali lejn l-għan finali. "Proċess bejn l-istati membri u l-Kummissjoni jifforma l-pedament tal-proċess ta' governanza. F'dan il-proċess, l-istati membri jippreżentaw abbozzi ta' pjanijiet, pjanijiet finali u rapporti ta' progress, u l-Kummissjoni tista' tirreaġixxi għalihom. Jiġifieri, il- "mekkaniżmu għall-indirizzar tad-diskrepanzi" , propost mill-Kummissjoni, inżamm fit-test tal-Kunsill bħala l-mod biex jiġu indirizzati u jingħalqu diskrepanzi possibbli ta' kisba ta' riżultat fl-istati membri. Il-kawża ta' dawn id-diskrepanzi tista' tkun li l-kontributi nazzjonali ppjanati tal-pajjiżi tal-UE għall-enerġija rinnovabbli ma jammontawx għall-miri ppjanati tal-UE, jew li l-kontributi ppjanati tal-istati membri ma jintlaħqux b'mod adegwat Lista ta' kriterji oġġettivi hija inkluża biex ikun ivvalutat il-livell inizjali ta' ambizzjoni tal-istati membri fil-kontribut tagħhom għall-2030. Il-Kummissjoni ser tuża dawn il-kriterji biex tidentifika liema pajjiżi tal-UE qegħdin jaffaċċjaw diskrepanza ta' ambizzjoni u, abbażi ta' dik l-analiżi, tista' tagħti rakkomandazzjonijiet mhux vinkolanti biex jiżdied il-kontribut volontarju tal-istati membri bl-għan li tintlaħaq il-mira fil-livell tal-UE. Jenħtieġ li l-istati membri jkomplu jilħqu u jżommu l- mira vinkolanti tagħhom tal-enerġija rinnovabbli għall-2020 sal-2020 u 'l hinn minn dik is-sena. Jekk pajjiż jaqa' taħt il- linja bażi tiegħu għall-2020 , huwa jkollu l-obbligu li jieħu miżuri addizzjonali fi żmien sena biex jagħlaq dik id-diskrepanza. Is-suq intern tal-enerġija Il-Kunsill saħħaħ il-miżuri biex tiġi ffaċilitata l-kisba tal-mira għall-interkonnessjonijiet għall-istati membri kollha u introduċa kriterji ewlenin biex tiġi vvalutata l-ħtieġa għal kapaċità ta' interkonnessjoni mtejba. L-istati membri ser jippreżentaw rapporti ta' progress nazzjonali integrati dwar l-enerġija u l-klima kull sentejn. Il-Kummissjoni ser tissorvelja l-progress u tivvaluta l-ħtieġa għal rakkomandazzjonijiet li jistgħu jiskattaw miżuri addizzjonali li għandhom jittieħdu fil-livell nazzjonali jew dak tal-UE. Kronoloġija u l-passi li jmiss Fit-30 ta' Novembru 2016, il-Kummissjoni ppreżentat il- pakkett dwar l-enerġija nadifa. It-tmien proposti leġislattivi tagħha, inkluż il-governanza tal-Unjoni tal-Enerġija, għandhom l-għan li jimplimentaw l-istrateġija tal-2015 għal Unjoni tal-Enerġija b'politika dwar il-klima li tħares 'il quddiem. Il-pakkett sħiħ ġie ppreżentat fil-laqgħa tal-Kunsill Enerġija ta' Diċembru 2016. Il-ministri tal-UE kellhom l-ewwel skambju ta' fehmiet dwar il-pakkett sħiħ fi Frar 2017 u vvalutaw il- progress li sar fil-governanza, it-tfassil tas-suq tal-elettriku u l-enerġija rinnovabbli f'Ġunju 2017. Fil- Parlament Ewropew , il-kumitati ITRE u ENVI adottaw ir-rapport dwar il-governanza fis-7 ta' Diċembru 2017. Huwa ser jitressaq għal vot waqt is-sessjoni plenarja tal-Parlament f'Jannar 2018. Wara l-ftehim tal-lum, il-Kunsill jinsab lest biex jinbdew in-negozjati mal-koleġiżlatur fis-sena l-ġdida. Approċċ ġenerali - bidliet ewlenin għat-test ta' kompromess tal-presidenza Test ta' kompromess tal-Presidenza Pakkett dwar l-enerġija nadifa - rapport ta' progress (26 ta' Ġunju 2017) Proposta tal-Kummissjoni Il-pakkett dwar l-enerġija nadifa (Kummissjoni Ewropea) Unjoni tal-Enerġija (Kummissjoni Ewropea) Ara l-paġna tal-laqgħa